  Анжелика Тихонова корреспондент Таяз арняе Удмуртиын тужгес шуныт нуналъёс вирнунал но покчиарня луозы – соку температура 26 градусозь ӝутскоз. Со сярысь улосвыл Гидрометцентрлэн пресс-службаез ивортэ. Матысь куинь нуналъёсы элькунлэн шундыӝужан палаз зорылоз шуыса чаклало. Нош Ижкарын арня кутсконын зор-кот усьыны кулэ ӧвӧл. Температура матысь нуналъёсы ӧжытак ӝутскоз, озьы ке но та вакытлы эсэпъёслэсь улӥын луоз Удмуртиысь гидрометцентрлэн пресс-службаез1-тӥ но 2-тӥ пӧсьтолэзе нуназе омырын +18…+23 градус возиськоз, 3-тӥ но 4-тӥ пӧсьтолэзе +21…+26 градус шуныт луоз. Удмуртарняе но кӧснуналэ температура нош ик уллань лэзькоз – нуназе омырын +17…+22 градусозь гинэ луоз.  Тегъёс: Ижкар Удмуртия куазь Гидрометцентр гужем  